Xitoy sharqidagi yo‘l-transport hodisasida 8 kishi halok bo‘ldi

Sharqiy Xitoydagi Shandun provinsiyasida shaharlararo avtobusning ikki yuk mashinasi bilan to‘qnashuvida sakkiz kishi halok bo‘ldi, yana 17 kishi jabrlandi. Bu haqda Sindao shahri transport politsiyasi ma’lum qildi, deya xabar beradi “TASS”.

Fojia Shenyan (Lyaonin provinsiyasi, Shimoli-sharqiy Xitoy) — Xaykou (Xaynan provinsiyasi, Janubiy Xitoy) tezkor avtomagistralida ro‘y berdi. Barcha jabrlanganlar kasalxonaga yetkazilgan. Ulardan biri og‘ir holatda ekanligi, qolganlar yengil jarohat olgani bildirilmoqda.
Politsiya hodisa sabablarini o‘rganishga kirishdi.